JohanHeinsen/ENO huggingface dataset:
Lolland-Falsters Stifts-Tidende, 1824-08-17
Bladet Times melder, at Lord Berresford den 18de Juli vilde indskibe sig til England, da han var ganske kjed af sin Stilling i Portugal. Hans forhenværende GeneralAdjutant, Hr. Mozinho, som undertegnede alle Jnfant Miguels Befalinger, sidder i Belemtaarnet; hans Militair-Secretair, Visconden af Juramenha, og dennes Gemalinde vare forviste til Silves i Algarve. Dronningen havde man ladet have Valget imellem Rom og et Kloster i Portugal. Grev Amarante, nu Marg. af Chaves, som havde understøttet alle Jnfantens Planer, var udnævnt til Vicekonge af Goa, men havde vægret sig ved at antage denne Post.
Lolland-Falsters Stifts-Tidende, 1824-08-17
Den 31te Juli er der til Colonial-Departementet i London ankommet Depescher fra Oberst Sutherland paa Cap Const. Major Chisholm havde, efterat de foreløbige Anstalter vare trufne, den 21de om Morgenen angrebet de fem Mile fra Castellet leirede Ashanther, og i en blodig Fægtning, som varede over fem Timer, nødt dem til at vige Pladsen med betydeligt Tab af Døde, Saarede og Fanger. De trak sig tilbage i to Dage, indtil Kongen indtraf med en saa betydelig Forstærkning, at hans Hær nu blev anslaaet til 16,000 Mand &c. – Fantierne og de andre indfødte Bundsforvandte havde fægtet slet, saa at Majoren ei alene ikke kunde forfølge sine Fordele, men endogsaa maatte trække sig tilbage til sin forrige Stilling. Fangerne sagde, at Ashantherne havde i Sinde at gjøre et Angreb paa Fortet, hvortil deres Konges Nærværelse opflammer dem. Jøvrigt havde Kopper og Blodgang anrettet stor Ødelæggelse iblandt dem. Engellændernes Tab skal være ubetydeligt, men dog skildres Pladsens Tilstand meget sørgelig i et privat Brev af 26de Juli. Der er sammenhobet over 5000 fremmede Qvinder og Børn, og hersker derfor megen Ureenlighed, Forvirring, Sygdom og Elendighed.
Lolland-Falsters Stifts-Tidende, 1824-08-17
Ved Fægtningen den 21de skulle begge Partier efter sex Timers Forløb have holdt op med at fyre, og Engellændernes Tab angives i dette Brev til 150 Døde og over 800 Saarede. Efter et andet Brev stode Ashantherne den 31te igjen kun fem Mile fra Castellet, og alt lader formode, at Engellænderne der have at bestille med en Fjende, som ikke er at foragte. Ligesom paa flere Steder i England, saaledes dræbes nu ogsaa i London alle de Hunde, der ikke ere forsynede med Mundkurv.
Lolland-Falsters Stifts-Tidende, 1824-08-17
Der er til London indløbet Breve af 4de f. M. over Marseille fra den engelske Escadre ved Algier, hvorhen alle Bombe Mørserskibe. og Dampskibet Ligning vare ankomne, og der blev truffet Foranstaltninger til et Angreb. Algiererne syntes fuldkommen forberedte, og man sagde, at deres Batterier og Fæstningsværker commanderedes af franske Renegat-Officerer. Najaden havde været detascherer for at ødelægge en algiersk Brig, paa 40 Kanoner, som laae under Batterierne. ved Bona, til hvilket Øiemed Capt. Spencer Natten til d. 24de Maj udsendte sine Baade, som toge Briggen, og stak den i Brand der var intet Menneske ombord.
Lolland-Falsters Stifts-Tidende, 1824-08-17
Ved Cap-Coast forefaldt indtil den 29de Maj daglig Skærmydsler imellem Assiantierne og Fantierne, sædvanlig til Tab for de sidste, og man tvivlede ikke paa, at de snart vilde blive drevne ind under de engelske For ters Kanoner, og da see sig tvungne til at overlade deres Land til Fienden. J Fægtningen den 21de stod der imod 10,000 Asstantier 6 til 7000 Fantier, understøttet af nogle faa hvide Tropper og en Afdeling af det andet V. J. Regiment under Major Chisholm. Lieutenant King, fra den kongl. Slup Driver, som er ankommen med ovenstaaende Efterretninger, var selv paa Valpladsen, og blev saaret; han bevidner, at Assiantierne bleve slagne og drevne en betydelig Strækning tilbage. Den følgende Dag kom der dog Efterretning om, at Kongen af Assiantii var kommen med en frygtelig Hær indtil 3 Dagmarscher fra Annamabu. Dette foranledigede, at Fantierne adspredte sig, og, uagtet den brittiske Chefs Forestillinger, vare de dog ikke at formaae til at blive i Marken. Jmidlertid ødelagde Assiantiernes Armeer Landet i alle Retninger. Mais, Dams, Plantains- og Bananos Plantagerne, som levere Jndbyggerne al deres Næring, bleve ganske ødelagte, og de overblevne Fantier, der ere saa lykkelige at undflye Sværdet, ville efter al Sandsynlighed omkomme af Hunger næste Aar.
Lolland-Falsters Stifts-Tidende, 1824-08-17
Fra Cap Coast skrives under 28de Mai. Siden vort høist ulykkelige Slag mod Asstanterne have de taget til i Virksomhed, og vi ere omringede med Vanskeligheder af alle Slags, saa at Krigen ikke giver nogen glimrende Udsigt. En Skærmydsel har senere fundet Sted, men den havde kuns Assiantiernes Fremrykken mod Cap-Coast til Følge, som vi af Mangel paa Munition (der maa et eller andet Sted være foregaaet en overordentlig Forsømmelse) ikke har kunne forebygge. Vore Bevægelser i Marken ere nu fuldkommen forbi, og de ere satte i Stand til at tage en Stilling, og at sætte sig fast i Coloniens Landsteder, omtrent to Mile fra Kysten. Vore Foretagender maae afhænge af Omstændighederne; men det lidet Qvantum Krud og Bly, som vi have beholdt, maa spares til det Yderste, for at forsvare Fortet. Der er ikke en Flintekugle paa Pladsen, og Krigskibene kunne ikke overlade os meere end de allerede have gjort, endog det Bly, dervar bestemt til Husene, er slaaet i Stykker, til Munition. Desuden have vi kuns tolv Mand hvide Tropper i Castellet; de øvrige ere couleurte og Fantier, og den usunde Regntid nærmer sig. Med faa Ord: Cap-Coaser nu i en meget svag Tilstand; vore Tropper ere alle beordrede hid til Forstærkning; vi have Mangel paa Levnetsmidler, hvorved de hvide Jndbyggere lide meget; de Jndfødte paa vor Side ere ikke paalidelige, og Assiantierne ere meget mægtige; alt dette tilsammen gjør en Dynge af skrækkelig Elendighed. Det vilde være meget til Fordeel for vort Land, dersom denne Plads blev opgivet. - Vi høre, at Freden er Fjenden lige saa magt paaliggende som os, men de gjøre betingelser, som oprøre Englænderes Følelser og Grundsætninger, nemlig: at Kongen af Dinkera og hans Broder, de tappreste af vore Bundsforvandte, skulle opofres.
Lolland-Falsters Stifts-Tidende, 1824-08-17
J London ere atter tvende Huse sammenstyrtede. Man siger, at Benene af Sir Charles Maccarthy ere tørrede ved Jlden, og sendte som National=Trophæer til Cromassie, Afhanthernes Hovedstad.
Lolland-Falsters Stifts-Tidende, 1824-08-17
Oberst Sutherland er ankommen fra Sierra Leona, og har overtaget Commanden over Tropperne i Cap Coast, dog beholder Major Chisholm Bestyrelsen af Regjeringen paa Guldkysten.
Lolland-Falsters Stifts-Tidende, 1824-08-17
Spanien. Garnisonen i Madrid skal i næste Maaned beløbe sig til 10,000 Mand. J Gibraltar, har man gjort store Rustninger og 40,000 Gevæhrer ere allerede ankomne dertil fra Engelland. Den 25de er i Qvarteret San Antonio forefaldet Slagsmaal imellem de Spanske og Franske, 2 eller 3 ere blevne farlig saarede. Under Escorte af 30 spanske Jnfanterister og Lanciers er der bragt otte bundne og kneblede Mennesker til Fængslerne.
Lolland-Falsters Stifts-Tidende, 1824-08-17
En vis Dionesto Artero er, paa Grund af fornærmelige Ord imod den legitime Regiering, af Militair-Commissionen dømt til at straffes med 200 Pidskeslag og til at arbeide paa Galeierne i 10 Aar. Han blev ført igjennem Gaderne halvnøgen, ridende paa et Æsel. Et Menneske, som raabte vida Riego, blev grebet af to qvesadaske Soldater, der sloge deres Sabler itu paa hans Skuldre; men han undløb, da de førte ham til Fængslet.
Lolland-Falsters Stifts-Tidende, 1824-08-17
Jndenlandsk. Aalborg, den 7de August. Et portugisisk Skib, kommende fra Fayal, bestemt til Gothenborg og Kjøbenhavn med Bomuld, Viin m.m., er i forrige Uge opbrændt uden for Uddevalla Skjærgaard, omtrent to Mile ud fra Kongsham. Jlden, hvis Aarsag ikke vides, udbrød saa pludselig, at Mandskabet, 24 Mand i Tallet, maatte forlade Skibet i samme Øieblik, uden at kunne faae noget af deres Tøi reddet; dog fik Capitainen Skibspapirerne med sig. De bleve af Skjærgaardsboerne, som kom dem til Hjelp, indbragte til Strømstad. Den rige Ladning, meest bestaaende af Vine, antages at have havt en Værdie af over 100,000 Rbd. S.
Lolland-Falsters Stifts-Tidende, 1824-08-17
Følgende Bekjendtgjørelse læses i Aarhuus Avisen: "At det har behaget Hs. Maj. Kongen, af særdeles Kongelig Naade, at lade Undertegnede, gjennem den høie Stiftsøvrighed i Aarhuus, udbetale den Summa: et halvthundrede Rigsbankdaler, som en Gratification for den af mig, i Anledning af Allerhøistsammes sidste Nærværelse her i Landet, udgivne Velkomst=Sang, ette giver jeg mig herved den allerunderdanigste Frihed med dyb Taknemmelighed at tilkjendegive. Hornslet, den 4de August 1824. - D. Byberg, Studiosus."
Lolland-Falsters Stifts-Tidende, 1824-08-17
Ved Aarhuus døde nylig Senioren for alle Danmarks nulevende Skjalde: den 82. aarige Pastor emeritus Søren Møller, der allerede for et halvt Seculum siden lod prente adskillige poetiske Smaatting, og vedblev dermed endnu i sin høie Alderdom. Worm skjolds Død var Emnet for den gamle Digters sidste Qvad. Han skal have efterladt sig en betydelig Deel Manuskripter. - Og saa den forhenværende Amtmand, Kammerherre P. S. Føns, er død i disse Dage deri Nabolauget.
Lolland-Falsters Stifts-Tidende, 1824-08-17
Paa Samsøe er Natten til den 23de f. M. fra 4 Gaardmænd bortstiaalet paa Marken 3 Heste og 3 Faar. Gierningsmændene formodes at have været Svenskere, der om Aftenen, som Tyveriet blev begaaet om Natten, laae under Land med en Baad, paa 3 til 300 Tdr. 5 til 6 Uger for den Tid var ligeledes fra nogle Beboere i samme Bye bortkommen 140 Al. deels Hør= og deels Blaarlærred, og til samme Tid havde ogsaa nogle svenske Søfarende været i Land.
Lolland-Falsters Stifts-Tidende, 1824-08-17
Begge Deele efterlyses nu i Statstidenden, af Godsets Jnspecteur.
Lolland-Falsters Stifts-Tidende, 1824-08-17
Den 30te Juli sidst er Reservemedicus, ved Frederiks Hospital i Kjøbenhavn, G. Jessen, beskikket til Stiftsphysicus i Lollands Falsters Stift. Den 4de dennes, Byefoged og Skriver i Saxkjøbing, samt Herredsfoged og Skriver i en Deel af Musse-Herred i Lolland, Cancellieraad C. Hartmann, til tillige at være Birkeskriver ved Fuglsang og Prierskou Birker; Byefoget og Byeskriver i Nysted, S. C. Prom, til tillige at være Birkeskriver ved Grevskabet Christiansholms Birk. Den 6te dennes, Justitssecretair i Høiesteret, Justitsraad C. Deegen, samt Justitsraad og Høiesteretsadvocat H. Bilsted, udnævnte til virkelige Etatsraader. Høiesteretsadvocaterne, Overauditeur G. Schack og F. W. Træschov, til virkelige Justitsraader. Kjøbmand Schluter i Lauenburg, der før har gjort opmærksom paa, at det danske Smør kunde blive en bedre Handelsartikel, naar dertil brugtes lüneborger Salt, har nu formaaet den hanoveranske Saline-Direction til at bevilge danske Undersaatter en Rabat af 12 Rbd. rede Sølv pr. Læst, paa 12 Tdr. eller 24 Sække, paa alt det lüneborger Salt, som fra Stechnitz over Lübeck afskibes til Danmark.
Lolland-Falsters Stifts-Tidende, 1824-08-17
For nærværende Tid circulerer "Aftryk af en Skrivelse fra Malte Brun til en Ven i Kjøbenhavn, hvoraf sees, at denne vor navnkundige Landsmand agter at skrive paa Fransk et historisk Skilderie af det gamle Skandinavien. Men da Jndkjøbet af alle dertil fornødne Bøger vil koste en større Sum, end han nu kan afsee, haaber han, at offentlige videnskabelige Jnstituter saavelsom patriotisk sindede Privatmænd ved Foræring af Skrivter ville bidrage til, at gamle Danmark kan blive skildret saa nøiagtig som muligt. Hr. Brummer, saavelsom Hr. Licentiat Holm besørge de Bogdonationer, som i dette Øiemed maatte gives, sendte til Paris.
Lolland-Falsters Stifts-Tidende, 1824-08-17
Ved Dyrehaugen er nu ogsaa gjort en, skjøndt endnu ubetydelig, Begyndelse til en Søebade-Jndretning. Johan P. Keller, paa Langesminde pr. Hals, tilbyder sig i Aalborg Adresseavis at holde de saakaldte Prikker (eller Riiskoste) i Dybet af Limfjorden for 10 Rbd. Sølv, aarlig, og hvis han skulde kunne gjøre det for mindre, da at offerere Overskudet til Aalborgs Bombebøsse. Lieutenant og Dannebrogsmand Duus i Hals havde hidtil, forat holde disse Mærker, været tilstaaet 4 s. af Commercelæsten, en Jndtægt, der skal kunne udbringes til 600 Rbd., ja maaskee meere, om Aaret!
Lolland-Falsters Stifts-Tidende, 1824-08-17
Det blev, som bekjendt, i Aaret 1819 overdraget Thorvaldsen at pryde Metropolitan(Frue) Kirken i Kjøbenhavn med den christelige Troes høieste Symboler. J Gavlfeldtet af Peristylen, der udgjør Fronten, skal, efter Bestemmelsen, Johannes den Døber, i Jndgangshallen paa Siderne af Dørene de fire Evangelister, ved Skibets Søiler de tolv Apostler og over Alteret den opstandne Christus, i colossal Størrelse, sees. Thorvaldsen tog under sit Ophold i Kongestaden den under Arbeide værende Bygning i Øiesyn, og begyndte allerede der at modellere Relieserne Christi Daab og Nadveren. Efter hans Tilbagekomst til Rom (1820) begyndte han Udførelsen af de større Værker, og det, som indtil nu er fuldendt deraf i Gips, vidner om hans store Skaberkraft. Christusstatuen skal være 15 Palmer eller 12 Fod høi, og er af Konstneren tænkt som den Opstandne.
Lolland-Falsters Stifts-Tidende, 1824-08-17
De to Apostelfigurer, som han har fuldende tidligere end Christusstatuen, i Gips, ere Petrus og Paulus, hver 8 Fod høi og staaende ligesom hiin. Petrus holder i den høire Haand Nøglerne og tager med den venstre Kappen, hvis rige Drappering falder, over Undergevandtet, sammen for Brystet. Hans Hoved, med kort, men stærkt lokket, Haar og Skjæg, vender han noget mod Høire, som om han pludselig mægtigen var vakt af en Tanke. Paulus derimod, en smekker Figur, med kort, stærkt Hovedhaar, bærer i de magre Træk af sit langagtige Ansigt, i de dybt under Panden liggende Øine, Præget af en meget forsøgt, ved Philosophie og Grandskning høidannet Aand. Med den venstre Haand holder han det paa Jorden støttede Sværd, Kappen falder over den venstre Arm. Med den høire Haand viser han til Himlen, hvorfra det Lys, han nu forkynder, er kommet. Thorvaldsen, rask arbeidende paa sit store Værk, havde allerede i Foraaret 1823 næsten alle Figurer, der skulle staae frit i Gavlseldtet af Peristylen, færdige i Gips. Figurerne ere i Legemsstørrelse og danne sig efter Gavlfeldtets tresidige Form til en pyramidal, skjønt ordnet Gruppe. J Midten, noget ophøiet paa en Klippe, staaer Johannes i kort Gevandt paa laaddent Skind, med halv blottet Bryst. Muslingskallen hænger ved hans Side. J den Venstre holder han Korset og med den høire peger han paa Himlen. Figurerne paa den venstre Side af Døberen ere følgende: Nærmest Johannes staaer en Jæger i en kort gjordet Tunika, Hovedet bedækket med en Hat; paa en Stok over Skuldren bærer han en Hare. Med opmærksomt Blik seer han paa Johannes, og hans Stilling, med fremtrædende Fod, viser, at han allerede er fængslet af Talen. Denne Figur er een af de sidst fuldendte, og skal komme i Stedet for en Soldat, som Mesteren først havde bragt paa dette Sted, men fundet noget for stor. Bag Jægeren skal staae en Dreng; videre hen en smuk ung Qvinde, holdende sit Barn, og lyttende opadskuende. Næst hende skal anbringes en siddende Mand. Yderst en liggende Hyrde. Paa høire Side af Døberen staaer en ung Mand i en kort Tunika, sattende den venstre Fod frem paa en Klippe, støttende Albuen paa Knæet og Ansigtet i Haanden; han lytter opmærksomt til Taleren; bag ham en Pige, paa hvis Skulder et Barn læner sig, hensjunken i lige Opmærksomhed. Næst hende en ærværdig Olding med et langt Skjæg, Hovedet bedækket med en lav Hue, staaer i et langt hvidt Gevandt, med Prostlen vendt mod Døberen; paa hans Skulder læner der sig en Yngling, hans Søn eller Discipel. Enkelt bag denne Gruppe sidder en anden Olding med en lignende Hue paa, og hyllet i en lang Kappe. Den sidste Figur er en Yngling i en kort Tunika. Et nyligen af Thorvaldsen ligeledes for Metropolitankirken. modelleret Værk er en knælende, for Døbesonten bestemt Engel, som i Rom er seet med stort bifald. Ogsaa adskillige andre Apostler ere blevne færdige i afvigte Vinter.
Lolland-Falsters Stifts-Tidende, 1824-08-17
Hvad man beklager meest er, at Christus statuen allene bliver af Marmor, men at de øvrige kun skulle udføres i Gips eller brændt Leer.
Lolland-Falsters Stifts-Tidende, 1824-08-17
Mariboe. Høstveiret er og vedbliver at være høist uroligt.
Lolland-Falsters Stifts-Tidende, 1824-08-17
Ved Byetingsretten i Aalborg verseres en Sag, hvis Gienstand er 17, skriver sytten Skilling Tegn. Citanten har erholdt beneficium paupertatis.
Lolland-Falsters Stifts-Tidende, 1824-08-17
J Kjøbenhavns Addresse-Avis tilbydes, Condition for en Bondepige, som kan malke Køer og to skikkelige Enepiger."
Lolland-Falsters Stifts-Tidende, 1824-08-17
Kjøbenhavns Torvepriser, den 13de August. Rug 2 Rbd. 1 Mk. a 2 Rbd. 3 Mk., Hvede 4 Rbd. a 4 Rbd. 2 Mk., Byg 1 Rbd. 5 Mk. a 1 Rbd. 5 Mk. 8 s., Havre 1 Rbd. 3 Mk. a 1 Rbd. 3 Mk. 8 s. Tønden, røget Flæsk 2 Rbd. a 2 Rbd. 1 Mk. 12 s., grønsaltet Dito 1 Rbd. 3 Mk. a 1 Rbd. 4 Mk. Lispundet.
Lolland-Falsters Stifts-Tidende, 1824-08-17
Ved Tallotteriets 1096 Trækning i Altona udkom: 44. 41. 34. 88. 39.
Lolland-Falsters Stifts-Tidende, 1824-08-17
Den 13. August solgtes Specier paa Kjøbenhavns Børs til 14 Mk. 4 1/2 s. Disconto 5 Proc. - 4 Proc. Kongelige Obligationer (uden Renter) 91 1/4. Nationalbank-Obligat. (af Laanet d. 4 Febr. 1820, uden Renter) 100 1/2 Rbd. r. S. eller 1200 Rbd. Sedler pr. 100 Rbd. r. S. Hamborger Laan af 1819. 3000 Bcomk. 97. Ditto 4000 Bcomk. 96 1/2. - 6 Proc. norske Obligat. ved Hambro og Søn 103 1/2. - Norske Spetiessedler pr. 10 Spec. 16. - Svenske - Asiatiske Actier . Sedler 55.
Lolland-Falsters Stifts-Tidende, 1824-08-17
Adskilligt. De i den senere Tid saa hyppig indtræfsende Oversvømmelser hist og her have ogsaa strakt sig lige til Moskau. J Mosalsk faldt den 26de Jnui om Aftenen en Pladsregne der varede i 3 fulde Timer; ved hvilken Leilighed den igjennem Staden flydende liden Flod, Mojaik, traadte over sine Bredder og bortrev 10 Huse med sig. 13 af Beboerne druknede i Floden. Efter 4 Timers Forløb traadte Floden igjen tilbage inden sine gamle Grændser.
Lolland-Falsters Stifts-Tidende, 1824-08-17
Fra Amsterdam skrives under 7de August. Til følgende Priser har der igaar været en mere levende Omsætning end i de første Dage af denne Uge: 127–131 pd. br. polsk Hvede i Partier 173 a 185 Fl., 122 pd. rød grønninger 100 Fl., 117-118 Pd. hvid eidersk 95 Fl.; 124 pd. tørret dansk Rug 90 Fl., 120 pd. preussisk 95 Fl.; 104 – 105 pd. frisisk Vinterbyg 85 a 86 Fl.; 88 pd. frisisk Havre 60 Fl.; 70, 72, 74 til 76 pd. Foderhavre 34, 36, 38 a 40 Fl. Af Rapsæd er her solgt circa 200 Læster, og al Tilførsel til Rotterdam og Dortrecht har fundet rask Afsætning. Zecuwsk og Overmaas 27 a 28 Lvl.; brabantsk 24 a 25 Lvl, gammel ostfrisisk 24 1/2 Lol., over aarig eidersk og nordstrandsk 24 Lol., 6 Aars paa Leverance i September 27 1/2 a 28 Lvl. Rapolie har til følgende, circa 1/2 Fl. høiere, Priser kun faa Sælgere; under sædvanlige Betingelser 24 3/4 Fl.; paa Leverance til 1. Septbr. 24 1/2 a 3/4 Fl., til 1. Octbr. 24 3/4 a 25 Fl., til 1. Novbr. og Decbr. 25 a 25 1/4 Fl., til 1. Maj n. A. 27 1/2 Fl. Linolie 34 1/2 Fl., Hampeolie 42 Fl. Med Statspapirer har det i denne Uge, i det Hele taget, været behageligere, isærdeleshed med de spanske.
Lolland-Falsters Stifts-Tidende, 1824-08-17
Ved en Forordning af 1ste Juli har Storhertugen af Baden, som Regent og Lands Biskop, paalagt alle vedkommende Ministre, og Fakulteter, Biskopper og Skoleforstandere, at vaage omhyggelig over, at den evangeliske Lære foredrages puur og reen, i Overeensstemmelse med Bibelen og de symbolske Bøger. J Jndledningen føres Klage over, at mange Geistlige ganske tilsidesætte Religionens vigtigste Troes-Lærdomme, og gjøre Moralen til Hovedsag, medens andre ved at hylde Rationalisme (Fornuftslæren) undergrave Støtterne for Troen paa det umiddelbare af Gud ved vor guddommelige Frelser og Forløser aabenbarede Evangelium."
Lolland-Falsters Stifts-Tidende, 1824-08-17
Ved Candidaternes Prøvelse til Præste-Embedet bør den evangeliske Sektion derfor overtyde sig om, ei alene at de have den fornødne videnskabelige Dannelse, men ogsaa ægte christelige Grundsætninger, og føre en reen, sædelig Vandel.
Lolland-Falsters Stifts-Tidende, 1824-08-17
Den 8de Juli sidstleden gjorde det saakaldte Jernbærer=Laug i Stokholm et fuldkomment Oprør imod deres Formand, fordi denne havde ladet arrestere en af deres Kammerater, formedelst Forsømmelse i Arbeidet og trodsig Opførsel imod sig. Omtrent 100 i Tallet stormede det kongl. Politiekammer, og vilde med Magt udtage den Arresterede af Fængslet, under hvilken Scene de uddeelte Hug og Slag til Politiebetjenterne. For at forsvare disse maatte Slotsvagten træde i Gevær og med fældede Bajonetter, støde Oprørerne tilbage. Man arresterede 8 Jernbærere, og almindelig Aktion er nu i Gang imod dem Alle.
Lolland-Falsters Stifts-Tidende, 1824-08-17
Den 29de Juli er i Sortes i Nederlandenne en Krudtmølle sprungen i Luften med 2000 Pd. Krudt, ved hvilken Leilighed et Menneske tilsatte Livet.
Lolland-Falsters Stifts-Tidende, 1824-08-17
Ved Toulon er en Daglønner og hans Kone døde af den store Hede midt under deres Arbeide. Den sidste holdt endnu Rankekniven i Haanden, da man fandt hende død.
Lolland-Falsters Stifts-Tidende, 1824-08-17
J Ardenne Egnen have Markmusene saaledes formeret sig, at der neppe bliver Noget at høste.
Lolland-Falsters Stifts-Tidende, 1824-08-17
Adskillige Bøger, Romaner og Visebøger, formodentlig af slibrigt Jndhold, ere blevne confiskerede hos nogle Boghandlere i Paris.
Lolland-Falsters Stifts-Tidende, 1824-08-17
Bekjendtgjørelser. At min Mand, Toldinspecteur Niels Klagenberg, i sit 37te Aar, den 14de dennes, ved Døden er afgaaet, bekjendtgjøres sørgeligst for Slægt og Venner. Bandholm, den 16de August 1824. Ane Klagenberg, født Brach.
Lolland-Falsters Stifts-Tidende, 1824-08-17
Auctioner. Over det afdøde Enke Anne Jørgensdat ters Stervboe tilhørende Huus og Vænge i Østerbye paa Feiøe bliver foretaget: 1ste Auction d. 31te August d. A. 2den - d. 14de Septbr. 3die - d. 28de f. M. hver Gang om Formiddagen Kl. 10. 1ste og 2den Auction afholdes paa Feiøe, Birketingstæd, og 3die Auction paa selve Stædet. Hvilket herved, til Efterretning for Pantecreditorerne og andre Vedkommende, bekjendtgjøres. Feiøe, den 10de August 1824. Petersen.
Lolland-Falsters Stifts-Tidende, 1824-08-17
Tilkjøbs.
Lolland-Falsters Stifts-Tidende, 1824-08-17
Ny Lodsedler til det 74de Lotterie, er at erholde hos Christensen i Rødbye.
Lolland-Falsters Stifts-Tidende, 1824-08-20
18de Aargang. Lollands Falsters Stifts No. 65. Kongelig privilegerede. Addresse-Contoirs Efterretninger, som forsendes. med Ride-Posten, Fredagen. den 20de August 1824. emne. Redigeret, trykt og forlagt af Pastor emeritus C. C. Schultz, privilegeret Bogtrykker.
Lolland-Falsters Stifts-Tidende, 1824-08-20
Udenlandsk. Grækerne - Tyrkerne. Fra Triest skrives under 27de Juli, Capt. Tomanowich, som for 10 Dage siden afseilede fra Smyrna, er ankommen hertil, og medbringer den Efterretning, at Capudan Pascha ved Hielp af 200 Transportskibe (hvoriblandt Grækerne paastaae skal have været 150 europæiske) havde sat henimod 30,000 Tyrker i Land paa Para, og erobret denne Øe efter to Dages Fægtning, hvori Grækerne tilsidst bukkede under for Overmagten. Tyrkernes Tab skal være meget betydeligt, og Grækernes omtrent 5000 Mand. Da de sidstnævnte vare smeltede sammen til en Skare af nogle Hundrede, udførte de deres forhen bekiendte Beslutning, og antændte Krudmagazinerne i det befæstede Slot ved Nikolo, hvor deres Koner og Børn vare, og hvorved tillige alle Batterierne ødelagdes. Metropoliterne og de Geistlige havde strax efter Fjendernes Landgang forsamlet sig i Kirken, i hvis Hvelbinger det største Krudmagazin var, og formodentligen udførtes den forhen fattede gyselige Beslutning efter at de havde paakaldt de Christnes Gud. De Parioter, hvis Liv tilfældigviis reddedes derved, at en liden Deel af Slottet blev ufortæret, dræbte sig selv, saa at der ikkuns faldt faa i Tyrkernes Hænder. Capudan Pascha seilede herpaa strax til Samos, hvorhen 40 af Parioternes Skibe tilligemed 600 Mand allerede i Forveien vare flygtede; men da der staaer 16,000 Tyrker ved Scala Nuona, som fra Landsiden ville understøtte Foretagendet mod Samos, saa maa man ogsaa befrygte alt for denne Øe.